On Deadly Ground

***On Deadly Ground*** (títol orichinal en anglés, en aragonés ***En terreno mortal***, estrenada en Aragón con o títol en castellano d***'En tierra peligrosa***, en aragonés ***En tierra periglosa***) ye una cinta de cine estausunidense de cine d'aventuras d'acción estrenada en 1994, dirichida por Steven Seagal seguntes un guión orichinal d'Ed Horowitz y Robin U. Russin, con una banda sonora orichinal de Basil Poledouris, una dirección de fotografía de Ric Waite y una producción cinematografica de Steven Seagal, A. Kitman Ho y Julius R. Nasso ta la productora cinematografica Seagal/Nasso Productions. De l'elenco d'actors d'a cinta en fan parte, entre d'atros, Steven Seagal, Michael Caine, Joan Chen, John C. McGinley, R. Lee Ermey, Shari Shattuck, Billy Bob Thornton, Richard Hamilton, Chief Irvin Brink, John Trudell, Mike Starr y Sven-Ole Thorsen.

Aegis Oil ye una empresa propietaria de plataformas petroliferas y refinerías en Alaska que vada vegada troba mas problemas a las suyas actividaz por as protestas por as consecuencias de ditas actividaz en o medio ambient. Fa 20 anyos que obtenioron d'una tribu india os permisos ta explotar un campo petrolfero pero si en poco días no dentra en funcionamiento la plataforma Aegis 1, perderán ixos dreitos d'explotación. Como parte d'o material necesario no plega enta la plataforma a tiempo, Aegis Oil obliga a emplegar en a plataforma uns materials defectuosos, con o resultau que se produz un accident y un incendio. Forrest Taft ye lo pompero d'a empresa que ha extinguiu l'incendio, pero bien luego sospeita de l'historial de problemas de seguredat d'a suya empresa. En investigar en os archivos empresarials, descubre la causa d'os problemas y decide comunicar-los a la United States Environmental Protection Agency. Michael Jennings, o director executivo d'a empresa y qui ha ordenau l'uso de material defectuoso, encomana a MacGruder matar a Taft y a Hugh Palmer, lo capotaz d'a plataforma, amigo de Taft (a qui ha subministrau información). MacGruder y lo suyo aduyant Otto asasinan a Palmer, dimpués de torturar-lo, pero Taft nomás queda feriu en una explosión y ye cudiau dica recuperar-se por Masu, la filla d'un chefe d'os yupik. Cuan poco dimpués os farutes d'Aegis Oil, que han seguiu a Taft, atacan l'aldeya y asasinan a lo chefe, Taft chura enmendar o suyo treballo anterior ta l'empresa y adedicar-se de raso a vengar a lo chefe y mostrar as actividaz iicitas de Jennings y d'Aegis Oil.

A cinta s'ambienta en a suya epoca actual (1994) en Alaska y las suyas escenas se filmoron en Nome y Valdez (Alaska), Carson (California), Seattle (Washington), Cody (Wyoming) y en o Bosque Nacional Wenatchee (Washington) y lo glaciar Worthington (Alaska).

Se tracta d'una cinta que ha recibiu bels premios y nominacions, anque en iste caso ixo no ye un feito laudatorio, en tractar-se basicament d'os Premios Golden Raspberry.

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos
*  ''On Deadly Ground'' en Internet Movie Database.
*  ''On Deadly Ground'' en TCM Movie Database.
*  ''On Deadly Ground'' en Box Office Mojo.
*  ''On Deadly Ground'' en l**[[American Film Institute Catalog]]'' de l**American Film Institute''.